જાણીતા ગીતકાર ગુલઝાર પણ આણંદજી શાહની વાત સાથે સહમત છે. જોકે તેમનું માનવું એવું પણ છે કે ૯૦ના દસકામાં મ્યુઝિકની હાલત સાવ કંગાળ નહોતી. ગુલઝાર કહે છે, ‘એ તબક્કે એવા મ્યુઝિકની ડિમાન્ડ હતી અને લિસનરને કાવ્યાત્મક વર્ડ્સ સાથે કાંઈ લેવાદેવા નહોતી એટલે તેમની ડિમાન્ડ મુજબનું મ્યુઝિક જનરેટ થઈ રહ્યું હતું. આજે ડિમાન્ડ બદલાઈ છે એટલે હવે બે પ્રકારનું મ્યુઝિક જનરેટ થઈ રહ્યું છે. અત્યારના પૉપ્યુલર મ્યુઝિકમાં યંગસ્ટર્સને ધ્યાનમાં રાખવામાં આવે છે તો લૉન્ગ-લાઇફ હોય એવું સુમધુર મ્યુઝિક દરેક એજ-ગ્રુપ માટે બને છે.’